**Ministru kabineta noteikumu projekta**

**„Grozījumi Ministru kabineta 2012.gada 3.janvāra noteikumos Nr.26 „Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru””**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1) Nepieciešamība no piešķiramo naudas balvu par izciliem sasniegumiem sportā (turpmāk arī – naudas balva) apmēra viedokļa pielīdzināt sportistu ar invaliditāti sasniegumus sportā tādiem sasniegumiem, kurus ir izcīnījuši sportisti bez invaliditātes, tādejādi pilnībā izslēdzot jebkādu atšķirīgas attieksmes iespējamību.2) Latvijas Nacionālās sporta padomes (turpmāk – Padome) 2012.gada 14.maija sēdē nolemtais (prot. Nr. 3 7.§) par pasaules jaunatnes olimpisko spēļu iekļaušanu to sporta sacensību sarakstā, par sasniegumiem kurās Ministru kabinets var piešķirt naudas balvas.  |
| 2. | Pašreizējā situācija un problēmas | Saskaņā ar Sporta likuma 14.panta pirmo daļu Latvijas sportistiem, viņu treneriem, sportistus apkalpojošajiem sporta darbiniekiem, tai skaitā sporta ārstiem, apkalpojošajam personālam un attiecīgajām sporta federācijām Ministru kabinets var piešķirt naudas balvas par izciliem sasniegumiem sportā. Saskaņā ar Sporta likuma 14.panta otro daļu kārtību, kādā piešķiramas naudas balvas par izciliem sasniegumiem sportā, un naudas balvu apmēru nosaka Ministru kabinets. Minētā kārtība ir noteikta Ministru kabineta 2012.gada 3.janvāra noteikumos Nr.26 „Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru” (turpmāk – Noteikumi).Izstrādājot Noteikumus, notika plaša diskusija attiecībā uz piešķiramo naudas balvu apmēra noteikšanu par sportistu ar invaliditāti sasniegumiem. Šo sporta virzienu (Paralimpiskā sporta) pārstāvošās valsts atzītās sporta organizācijas – biedrība „Latvijas Paralimpiskā komiteja” un biedrība „Latvijas Nedzirdīgo sporta federācija” – aicināja palielināt iepriekšējos Ministru kabineta noteikumos (Ministru kabineta 2005.gada 25.oktobra noteikumi Nr.787 „Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru”) noteikto naudas balvu apmēru, jo tobrīd noteiktais naudas balvu apmērs par sportistu ar invaliditāti sasniegumiem salīdzinot ar pārējo sportistu sasniegumiem bija būtiski mazāks (piemēram, par sasniegumiem paralimpiskajās spēlēs un nedzirdīgo spēlēs (*Deaflympics*) varēja piešķirt līdz 20`000 latu, savukārt par sasniegumiem olimpiskajās spēlēs – līdz 100`000 latu). Būtiski ir atzīmēt, ka arī Latvijas Republikas Tiesībsargs, izskatot iesniegumu par iespējamu diskrimināciju uz invaliditātes pamata saistībā ar naudas balvu piešķiršanu, diskriminācijas faktu nekonstatēja, tomēr aicināja pārvērtēt esošo naudas balvas piešķiršanas apjomu, palielinot paralimpiešiem prēmijas vismaz līdz pusei no olimpisko spēļu zelta medaļas ieguvējam piešķiramās prēmijas. Šādu aicinājumu izteica arī Invalīdu lietu nacionālā padome. Ievērojot minēto, izstrādājot Noteikumus, piešķiramo naudas balvu apmērs par sportistu ar invaliditāti sasniegumiem (ne tikai paralimpiskajās un nedzirdīgo spēlēs, bet arī citās augstākā līmeņa starptautiskās sporta sacensībās) tika palielināts līdz pusei no pārējo sportistu sasniegumiem (piemēram, par sasniegumiem paralimpiskajās spēlēs un nedzirdīgo spēlēs paredzot naudas balvu līdz 50`000 latu).2012.gada 12.augustā noslēdzās 2012.gada Londonas Olimpiskās spēles, kurās ar teicamiem panākumiem startēja arī Latvijas olimpieši (Māris Štrombergs izcīnīja pirmo vietu BMX riteņbraukšanā, Mārtiņš Pļaviņš un Jānis Šmēdiņš izcīnīja trešo vietu pludmales volejbolā, savukārt Ineta Radeviča izcīnīja ceturto vietu tāllēkšanā), valstu kopvērtējumā izcīnot 49 vietu (no 204). 2012.gada 9.septembrī noslēdzās 2012.gada Londonas Paralimpiskās spēles, kurās ar teicamiem panākumiem startēja arī Latvijas paralimpiskie sportisti (Aigars Apinis izcīnīja pirmo vietu lodes grūšanā un otro vietu diska mešanā, savukārt Rihards Snikus izcīnīja ceturto un sesto vietu jāšanas sporta iejādes sacensībās), valstu kopvērtējumā izcīnot 47 vietu (no 164). 2013.gadā norisināsies Nedzirdīgo spēles. Šobrīd sabiedrībā ir aktualizējusies diskusija par valsts atšķirīgo attieksmi naudas balvu piešķiršanā par sportistu ar invaliditāti sasniegumiem.Sports cilvēkiem ar invaliditāti jeb paralimpiskais sports ir viens no Latvijas sporta politikas apakšmērķiem, kas noteikts gan Sporta politikas pamatnostādnēs 2004.–2012.gadam (apstiprinātas ar Ministru kabineta 2004.gada 15.septembra rīkojumu Nr.632), gan Nacionālajā sporta attīstības programmā 2006.–2012.gadam (apstiprināta ar Ministru kabineta 2006.gada 31.oktobra rīkojumu Nr.838). Arī jaunajās Sporta politikas pamatnostādnēs, pie kuru izstrādes šobrīd norit aktīvs darbs, paralimpiskais sports ir izvirzīts kā viens no turpmākās valsts sporta politikas virzieniem.Lai gan sportisti ar invaliditāti neatrodas vienādos un salīdzināmos apstākļos ar pārējiem sportistiem (jo objektīvu iemeslu dēļ startē atšķirīgās sporta sacensībās), kā rezultātā nav pamata uzskatīt esošo normatīvo regulējumu naudas balvu piešķiršanā par diskriminējošu un prettiesisku, Izglītības un zinātnes ministrija (turpmāk arī – ministrija), kura saskaņā ar Sporta likuma 5.panta pirmo daļu pilda valsts pārvaldes funkcijas sporta nozarē, atkārtoti izvērtējot jautājumu par Noteikumos noteikto piešķiramo naudas balvu apmēru par sportistu ar invaliditāti sasniegumiem, pamatojoties uz taisnīguma principu, ierosina no piešķiramo naudas balvu apmēra viedokļa pielīdzināt sportistu ar invaliditāti sasniegumus sportā tādiem sasniegumiem, kurus ir izcīnījuši sportisti bez invaliditātes, tādejādi pilnībā izslēdzot jebkādu atšķirīgas attieksmes iespējamību.Papildus minētam konstatējams, ka Noteikumi šobrīd neparedz naudas balvu piešķiršanu sporta veida attīstības veicināšanai par vairākiem sportistu ar invaliditāti komandu sporta spēļu izlašu sasniegumiem, par kuriem sportistu bez invaliditātes komandu sporta spēļu izlašu sasniegumiem naudas balvas tiek paredzētas – par izlašu iegūtajām tiesībām startēt paralimpiskajās spēlēs, nedzirdīgo spēlēs, pasaules un Eiropas čempionātos. Tāpēc arī attiecībā uz šo jautājumu ministrija, pamatojoties uz taisnīguma principu, ierosina šo nepilnību novērst, tādejādi pilnībā izslēdzot jebkādu atšķirīgas attieksmes iespējamību.2012.gada janvārī Insbrukā (Austrija) Pasaules Jaunatnes ziemas I olimpiskajās spēlēs Latvijas jaunie sportisti izcīnīja pilnu medaļu komplektu: zeltu – Augusts Valdis Vasiļonoks hokejistu individuālo prasmju turnīrā*,* sudrabu – kamaniņu braucējs Riks Kristens Rozītis*,* bronzu – kamaniņu braucēja Ulla Zirne*.*Izstrādājot Noteikumus, to sporta sacensību kategorijā, par sasniegumiem kurās var tikt piešķirtas naudas balvas, netika iekļautas pasaules jaunatnes olimpiskās spēles, jo, paaugstinot kritērijus naudas balvu piešķiršanai, ministrija rosināja Noteikumos iekļaut tikai tās sporta sacensības, kuras paredzētas sportistiem no 18 gadu vecuma, savukārt pasaules jaunatnes olimpiskajās spēlēs piedalās sportisti no 14 līdz 18 gadu vecumam. Lai gan sākotnējais ministrijas izstrādātais Ministru kabineta noteikumu projekts (TA-2806) atbilstoši Ministru kabineta komitejas 2011.gada 12.decembra sēdē dotam uzdevumam (prot.Nr.49 4.§, 2.1.apakšpunkts) tika precizēts, iekļaujot sporta sacensības, kas paredzētas sportistiem vecumā no 16 gadiem, pasaules jaunatnes olimpiskās spēles šim kritērijam neatbilda un Noteikumos iekļautas netika.Ministrijā ir saņemts biedrības „Latvijas Hokeja federācija” iesniegums par naudas balvu piešķiršanu A.V.Vasiļonokam un viņa trenerim. Tāpat ministrijā ir saņemts biedrības „Latvijas Kamaniņu sporta federācija” iesniegums ar lūgumu precizēt Noteikumus, lai naudas balvas varētu tikt piešķirtas arī R.K.Rozītim un U.Zirnei par sasniegumiem Pasaules Jaunatnes ziemas I olimpiskajās spēlēs. Uzdevums ministrijai izvērtēt nepieciešamību grozīt Noteikumus, iekļaujot tajos pasaules jaunatnes olimpiskās spēles, tika ietverts arī Ministru prezidenta V.Dombrovska 2012.gada 20.aprīļa rezolūcijā Nr.20/V-937.Izskatot šo jautājumu Padomes 2012.gada 14.maija sēdē, tika nolemts (prot. Nr. 3 7.§) aicināt ministriju sagatavot grozījumus Noteikumos, iekļaujot tajos pasaules jaunatnes olimpiskās spēles, piešķiramās naudas balvas maksimālo apmēru pasaules jaunatnes olimpisko spēļu pirmo trīs vietu ieguvējiem nosakot kā pasaules vai Eiropas čempionātu sportistiem vecumā no 16 – 23 gadiem pirmo trīs vietu ieguvējiem.Ievērojot minēto, ministrija ir izstrādājusi Ministru kabineta noteikumu projektu „Grozījumi Ministru kabineta 2012.gada 3.janvāra noteikumos Nr.26 „Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru”” (turpmāk – Projekts). |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekts paredz pielīdzināt sportistu ar invaliditāti sasniegumus tādiem sasniegumiem, kurus ir izcīnījuši sportisti bez invaliditātes, nosakot vienādu maksimāli piešķiramo naudas balvas apmēru, kā arī paredzot vienādu iespējamo atbalstu par sportistu ar invaliditāti komandu sporta spēļu izlašu sasniegumiem.Tāpat Projekts paredz iekļaut pasaules jaunatnes olimpiskās spēles to sporta sacensību sarakstā, par sasniegumiem kurās Ministru kabinets var piešķirt naudas balvas, piešķiramās naudas balvas apmēru nosakot kā par sasniegumiem pasaules vai Eiropas čempionātā (olimpiskajos sporta veidos) sportistiem vecumā no 16 – 23 gadiem.Ņemot vērā to, ka saskaņā ar Noteikumu 5.punktu iesniegumi par sasniegumiem, kas gūti laikposmā no iepriekšējā gada 1.oktobra līdz kārtējā gada 30.septembrim, ministrijā iesniedzami līdz kārtējā gada 15.oktobrim, kā rezultātā Ministru kabinets jautājumu par naudas balvu piešķiršanu pēc Padomes priekšlikuma izskata laikposmā līdz attiecīgā gada beigām (šogad – līdz 2012.gada beigām), Projektā iekļautās normas būs attiecināmas arī uz sasniegumiem 2012.gada Londonas Paralimpiskajās spēlēs un 2012.gada Pasaules Jaunatnes ziemas I olimpiskajās spēlēs. |
| 5. | Projekta izstrādē iesaistītās institūcijas | Jautājums par Projektā iekļautajām normām attiecībā uz sportistu ar invaliditāti naudas balvu apmēru pārrunāts starp izglītības un zinātnes ministru R.Ķīli, labklājības ministri I.Viņķeli un finanšu ministru A.Vilku.Jautājums par pasaules jaunatnes olimpisko spēļu iekļaušanu to sporta sacensību sarakstā, par sasniegumiem kurās Ministru kabinets var piešķirt naudas balvas, izskatīts Padomes 2012.gada 14.maija sēdē (prot. Nr. 3 7.§). |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Projekts attiecas uz tūrisma, sporta un brīvā laika politiku.  |

|  |
| --- |
| II. Tiesību akta projekta ietekme uz sabiedrību |
| Nav attiecināms |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2012.gads** | Turpmākie trīs gadi (tūkst. latu) |
| **2013** | **2014** | **2015** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2012)gadu | Izmaiņas, salīdzinot ar kārtējo (2012)gadu | Izmaiņas, salīdzinot ar kārtējo (2012)gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projektam var būt ietekme uz valsts budžeta izdevumiem, jo Projekts pēc būtības paredz palielināt maksimāli piešķiramo naudas balvu apmēru par sportistu ar invaliditāti sasniegumiem, kā arī paredz iespēju piešķirt naudas balvas par sasniegumiem pasaules jaunatnes olimpiskajās spēlēs.Pieņemot, ka Ministru kabinets pēc Padomes priekšlikuma par sportistu sasniegumiem 2012.gada Londonas Paralimpiskajās spēlēs un 2012.gada Pasaules Jaunatnes ziemas I olimpiskajās spēlēs piešķirs maksimāli iespējamās naudas balvas, secināms, ka:(1) saskaņā ar esošo Noteikumu redakciju par sasniegumiem 2012.gada Londonas Paralimpiskajās spēlēs kopumā varētu tikt piešķirti 145`265 lati (tai skaitā 29`065 lati nodokļu samaksai)\*;(2) pēc Projekta spēkā stāšanās par sasniegumiem 2012.gada Londonas Paralimpiskajās spēlēs kopumā varēs tikt piešķirti 266`865 lati (tai skaitā 59`465 lati nodokļu samaksai)\*;(3) pēc Projekta spēkā stāšanās par sasniegumiem 2012.gada Pasaules Jaunatnes ziemas I olimpiskajās spēlēs kopumā varēs tikt piešķirti 21`128 lati (tai skaitā 3`488 lati nodokļu samaksai)\*.[\**Piezīme – ņemot vērā faktu, ka vēl nav saņemti iesniegumi par konkrētu naudas balvu piešķiršanu (tie saskaņā ar Noteikumu 5.punktu iesniedzami līdz 15.oktobrim), atkarībā no sportistu apkalpojošo sporta darbinieku, tai skaitā sporta ārstu, apkalpojošā personāla skaita, var atšķirties nodokļu samaksai paredzētā summa un līdz ar to – arī atšķirties kopējā piešķiramā naudas balva, tomēr atšķirības ir nebūtiskas.*] |

Anotācijas IV un V sadaļa – Projekts šīs jomas neskar.

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Par Projekta izstrādes uzsākšanu attiecībā uz pasaules jaunatnes olimpisko spēļu iekļaušanu to sporta sacensību sarakstā, par sasniegumiem kurās Ministru kabinets var piešķirt naudas balvas, nevalstiskās sporta organizācijas (biedrība „Latvijas Olimpiskā komiteja”, biedrība „Latvijas Sporta federāciju padome” un biedrība „Latvijas Paralimpiskā komiteja”) informētas, piedaloties Padomes 2012.gada 14.maija sēdē (prot. Nr. 3 7.§).Par Projekta izstrādes uzsākšanu attiecībā uz sportistu ar invaliditāti sasniegumu pielīdzināšanu tādiem sasniegumiem, kurus ir izcīnījuši sportisti bez invaliditātes, sabiedrība tika informēta ar plašsaziņas līdzekļu starpniecību 2012.gada 11.septembrī, atspoguļojot informāciju par Latvijas paralimpiešu sagaidīšanu starptautiskajā lidostā „Rīga” 2012.gada 10.septembrī, kā arī atspoguļojot Ministru kabineta 2012.gada 11.septembra sēdē pārrunāto. |
| 2. | Sabiedrības līdzdalība projekta izstrādē  | Notikušas konsultācijas ar biedrības „Latvijas Paralimpiskā komiteja” pārstāvjiem (attiecībā uz sportistu ar invaliditāti sasniegumu pielīdzināšanu tādiem sasniegumiem, kurus ir izcīnījuši sportisti bez invaliditātes), kā arī jautājums izskatīts Padomes 2012.gada 14.maija sēdē (prot. Nr. 3 7.§) (attiecībā uz pasaules jaunatnes olimpisko spēļu iekļaušanu to sporta sacensību sarakstā, par sasniegumiem kurās Ministru kabinets var piešķirt naudas balvas). |
| 3. | Sabiedrības līdzdalības rezultāti  | Padomes 2012.gada 14.maija sēdē (prot. Nr. 3 7.§) izteikts atbalsts Projektā iekļautajām normām attiecībā uz pasaules jaunatnes olimpisko spēļu iekļaušanu to sporta sacensību sarakstā, par sasniegumiem kurās Ministru kabinets var piešķirt naudas balvas.Biedrība „Latvijas Paralimpiskā komiteja” atbalsta Projektā iekļautās normas attiecībā uz sportistu ar invaliditāti sasniegumu pielīdzināšanu tādiem sasniegumiem, kurus ir izcīnījuši sportisti bez invaliditātes. |
| 4. | Saeimas un ekspertu līdzdalība | Biedrības „Latvijas Paralimpiskā komiteja”, biedrības „Latvijas Olimpiskā komiteja” un biedrības „Latvijas Sporta federāciju padome” pārstāvji ir uzskatāmi par ekspertiem sporta nozarē. |
| 5. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Izglītības un zinātnes ministrija |
| 2. | Projekta izpildes ietekme uz pārvaldes funkcijām  | Jaunas valsts institūcijas netiks radītas, kā arī netiks paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

Izglītības un zinātnes ministrs R.Ķīlis

Vizē:

Valsts sekretāra vietniece­ –

Struktūrfondu un starptautisko finanšu instrumentu

departamenta direktore,

valsts sekretāra pienākumu izpildītāja L. Sīka

17.09.2012. 16:11

2160

S.Roze

67047933, santa.roze@izm.gov.lv

E.Severs

67047935, edgars.severs@izm.gov.lv